**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2016. május 3-án (kedden) de 9.00 órakor megtartott nyílt ülésen.

**Jelen vannak:** Valyon László FIDESZ-KDNP polgármester

Ábelovszki Csaba képviselő

Tar Zoltán képviselő

Pétervári István képviselő

Gulyás Benedek képviselő igazoltan távol

**Meghívottak:** Dr. Varga Attila jegyző

Braun József pénzügyi osztályvezető

Szalai Katalin jkv.

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét. Az ülést megnyitja. Javasolja a meghívón feltüntetett napirendi pontokat sorrendben tárgyalják meg. A képviselők ezt a javaslatot egyhangúan elfogadták.

**NAPIRENDI PONTOK**

**1. Napirendi pont: az Önkormányzat 2015. évi gazdálkodásáról szóló beszámoló megtárgyalása.**

**2. Napirendi pont: az Önkormányzat 2016. évi belső ellenőrzési tervének megtárgyalása.**

**3. napirendi pont : Kérdések interpellációk**

**Napirendi pontok tárgyalása**

**Valyon László** **FIDESZ-KDNP polgármester**

Kérte, hogy térjenek rá az első napirendi pontra az önkormányzat 2015. évi gazdálkodásáról szóló beszámoló megtárgyalására.

**1. napirendi pont:**

**2015. évi gazdálkodásáról szóló beszámoló megtárgyalására.**

**Valyon László** **FIDESZ-KDNP polgármester**

A megkapott anyagban elég pontosan és részletesen ki van dolgozva a gazdálkodási beszámoló.

Megkérte Braun József pénzügyi osztályvezetőt tájékoztassa a képviselőket az elmúlt év gazdálkodásáról.

**Braun József pénzügyi osztályvezető**

Az elmúlt év elég nehéz volt. Komoly összegekkel gyarapodott a falu vagyona, ott volt az Óvoda felújítás is megvolt, annak az önerejét ki kellett fizetni, új falubuszt is sikerült vásárolni, ami egy tízmilliós beruházás volt.

5 embert az önkormányzat saját költségen foglalkozatott hat hónapig, ezt is sikerült megoldania az önkormányzatnak.

Volt egy kis segítség is az ún. kiegészítő pályázaton kapott is az önkormányzategy kis pénzt. Voltak kis nehézségek, de sikerült megoldani mindent.

**Valyon László** **FIDESZ-KDNP polgármester**

A faluházat is fizettük 2015-ben, rendbe tettük a pályát, az ajándékba kapott házat szintén rendbe tettük. Voltak nehéz pontok, de mindig sikerült megoldást találnunk.

Összességében én úgy gondolom, hogy jól gazdálkodtunk, takarékosan gazdálkodtunk. A következő évet, azaz ezt az évet is úgy kell csinálni, hogy ne kerüljünk még a csőd közeli állapot közelébe sem. Kis település vagyunk, kevés a bevételünk, a kiadásaink pedig ugyan olyanok, mint bármely nagyobb településnek.

**Valyon László** **FIDESZ-KDNP polgármester**

Megkérdezte van-e valakinek hozzáfűzni valója, kérdése, javaslata.

Mivel nem volt, kérte a képviselőket, hogy kézfelnyújtással szavazzák meg az önkormányzat 2015. évi gazdálkodásáról szóló rendeletet.

A jelenlévő képviselők egyhangúlag kézfelnyújtással elfogadták a 2015. évi gazdálkodásról szóló rendeletet.

**Ivád Község Önkormányzat Képviselőtestületének**

**4/2016. (V.4.) önkormányzati rendelete  
Ivád Község Önkormányzata 2015. évi költségvetésének végrehajtásáról**

Ivád Község Önkormányzat Képviselőtestülete az államháztartásról szóló 2011. évi CXCV. törvény 91.§-ában kapott felhatalmazás alapján az önkormányzat 2015. évi költségvetésének végrehajtásáról az alábbiakat rendeli el:

**1.§**

Ivád Község Önkormányzat Képviselőtestülete az önkormányzat 2015. évi költségvetésének végrehajtását:

a) 257.446.000- Ft bevétellel

b) 219.905.000.- Ft kiadással

c) 37.541.000 Ft pénzmaradvánnyal.

állapítja meg.

**2.§**

Az önkormányzat 2015. évi pénzforgalmi mérlegét az 1. melléklet tartalmazza.

**3.§**

Az önkormányzat 2015. évi bevételeit az 2. melléklet, 2015. évi kiadásait a 3. melléklet tartalmazza.

**4.§**

Az önkormányzat 2015. évi beruházási és felújítási kiadásait a 4. melléklet tartalmazza.

**5.§**

Az önkormányzat 2015. évi létszámadatait az 5. melléklet szerint hagyja jóvá.

**6.§**

Az önkormányzat 2015. évi pénzmaradvány kimutatását a 6. melléklet tartalmazza.

**7.§**

Az önkormányzat 2015. évi egyszerűsített mérlegét a 7. melléklet szerint fogadja el.

**8.§**

Az önkormányzat előirányzat változását a 8. melléklet tartalmazza.

**9.§**

**Záró rendelkezések**

Ezen rendelet a kihirdetését követő napon lép hatályba.

Ivád, 2016. május 3.

**Valyon László Dr. Varga Attila FIDESZ-KDNP jegyző**

**polgármester**

**Mellékletek a 4/2016.(V.4..) önkormányzati rendelethez**

1. melléklet Összevont pénzforgalmi mérleg

2. melléklet Bevételi tábla

3. melléklet Kiadási tábla

4. melléklet Beruházási és felújítási feladatok

5. melléklet Létszámadatok

6. melléklet Pénzmaradvány

7. melléklet Egyszerűsített vagyonmérlege

8. melléklet Előirányzat változások

**Valyon László** **FIDESZ-KDNP polgármester**

Térjünk át a második napirendi pont az önkormányzat 2016. évi belső ellenőrzési tervének megtárgyalására.

**II. napirendi pont**

**Az önkormányzat 2016. évi belső ellenőrzési tervének megtárgyalása.**

A tavalyi évben is szó volt róla, hogy belső ellenőrzést szeretnénk kérni.

Kérném a jegyző urat, hogy tájékoztasson minket.

**Dr. Varga Attila jegyző**

Az a probléma, hogy jelenleg egy belső ellenőrünk van, mert a másikat a „Kistérségi” Társulás az idei évtől elküldte. Ha úgy dönt a Társulás, hogy a másik belső ellenőrt is elküldi, akkor megbízási szerződéssel tudunk belső ellenőrt alkalmazni, de ez majd módosíthatja a belső ellenőrzési tervben foglaltakat. A 4 községre kérnénk meg az árat, azt felosztanánk a települések között és így biztosan olcsóbban tudnánk kijönni.

**Braun József pénzügyi osztályvezető**

Egyharmadából meg lehetne oldani a belső ellenőrzés költségét, ha a települések össze fognak.

**Valyon László** **FIDESZ-KDNP polgármester**

Úgy gondolom, hogy a legkedvezőbbet válasszuk ki.

Megkérdezte van-e valakinek hozzászólása.

Mivel nem volt megkérte a képviselőket, hogy fogadják el a 2016. évi belsőellenőrzési tervet és kézfelnyújtással szavazzanak.

A jelenlévő képviselők egyhangúlak kézfelnyújtással elfogadták a 2016. évi belső ellenőrzési tervet.

**Ivád Község Önkormányzat Képviselőtestületének 12/2016. (V.03.) határozata**

Ivád Község Önkormányzat Képviselőtestülete megtárgyalta az önkormányzat 2015. évi belső ellenőrzési jelentését és 2016. évi belső ellenőrzési tervét, és azt a mellékletek szerinti tartalommal elfogadta.

Határidő: azonnal

Felelős: Dr. Varga Attila jegyző

Valyon László polgármester

**Valyon László** **FIDESZ-KDNP polgármester**

Javasolta, hogy térjenek át a harmadik napirendi pont megtárgyalására, a kérdések és interpellációkra.

**III. napirendi pont**

**Kérdések, interpellációk**

**Dr. Varga Attila jegyző**

Nekem lenne kettő dolog, egyik lenne a gazdasági program,amit mindenképpen meg kellene csinálni. Elküldöm majd a tervezetet és mintát és ez alapján össze tudjátok majd állítani.

A másik pedig a közmeghallgatás időpontja, meg kellene határozni, mert ezt jelezték már nekem is.

**Valyon László** **FIDESZ-KDNP polgármester**

A közmeghallgatást május 25-én szerdára tervezzük, délután négy órára, szerintem ez mindenkinek megfelel.

A falugyűlés legfontosabb témája, szerintem a szemétszállítás lesz. Sokallják, a szemétszállítás árát. Ez egy mesterségesen generált dolog, mert ha valakinek van telefonja, vagy internete, ott is meg kell fizetni a perc díjakat. A rászorultaknak, egyszeri lakhatási támogatást tudunk adni, kiküldjük a kérelem nyomtatványokat.

**Dr. Varga Attila jegyző**

Hatósági áras lesz a szemétszállítás, nem tud az önkormányzat kedvezményt biztosítani. Sajnos nincs beleszólása az önkormányzatnak a szemétszállítási díj árába.

A lakosságnak szerencséje van, mert Egerben drágább a szemétszállítási díj.

**Valyon László** **FIDESZ-KDNP polgármester**

Mostanában elég sok segélykérelem érkezik be, én úgy gondolom jobb, ha élelmiszer segélyben adjuk ki a segély összegét, amit kizárólag élelmiszerre kell fordítani.

Próbálom úgy megoldani, hogy inkább kevesebb összeget adunk egy személynek, hogy több embernek is tudjunk adni.

**Valyon László** **FIDESZ-KDNP polgármester**

A következő téma a templom megvilágítása. Beszéltünk az ÉMÁSZ-al és a kollégájuk ki fog jönni és az oszlopra felhelyezi a reflektort. Az éjszakai világítással együtt kapcsolódna fel és le.

Ez még nincs megrendelve, mert szerettem volna megkérdezni mit szóltok hozzá.

A 2 nagy fenyőfát is ki kell vágni a templom előtt. Beszéltem az atyával és mondta, hogy a fa gyökere megkezdte a lépcső alapját, ráadásul hull a gally a sírokra és a tűlevél. Szombaton az is ki lesz vágva.

Másik téma az értéktár. Az értéktár bizottság 3 főből áll. Beszéltem a Nemzeti Művelődési Intézettel akik mondták, hogy ez a 3 fő kevés. Gulyás Benedek az elnök, úgy gondolom, hogy 2 főt be kell venni még a bizottságba.

Mundrák Beáta elmegy szülési szabadságra, átmenetileg nem lesz ideje ezzel foglalkozni.

Ivádon május 18-án (szerdán) lesz értéktári nap, előadás is lesz és kiállítás, amit már eddig összeszedtünk. A rendezvényeken a képviselők részvételére is számítok.

Még egy fontos téma van, a közfoglalkoztatás. A múltkor volt egy ellenőrzés, rendben volt minden, nem kellett intézkedniük, mindent rendben találtak. Az ellenőrzés után leírták, hogy készítsünk pénzügyi tervet, április 15-ig. Ezt el is készítettük, az Ő általuk leírt szempontok szerint. Erre múlt héten kaptunk választ. Én időközben mindenkitől kértem segítséget, a Járási Hivataltól, az Országgyűlési képviselő Úrtól. A minisztériummal beszéltünk, hogy befogadták-e a pénzügyi tervünket. Ők befogadták, csak még kérték, hogy vezessük le a savanyító üzem megtérülési idejét. Az a baj, hogy az időből kifutunk, ha húzzák az időt. Én két tervet csináltam, de a munkabér támogatáshoz mindenképpen ragaszkodunk, mert anélkül, nem tudjuk kihozni veszteség nélkül az üzemet.

Egyenlőre 10 hónapra veszünk fel közfoglalkoztatottakat hagyományos közfoglalkoztatásban és elindítjuk a fólia megművelést és a palántákat is neveljük, mert az idő halad. A savanyítót pedig üzemeltetni kell.

A fűrész és fa üzem, szintén kiszolgálja a megrendelőket, legnagyobb megrendelőnk a Kert Ház Tüzép. Az is folyamatosan üzemel.

Ennyit szerettem volna elmondani az egyebekben.

Megkérdezte, hogy van-e még valakinek javaslata, hozzászólása.

Mivel nem volt a nyílt ülést bezárta.

**K.m.f.**

**Valyon László Dr. Varga Attila**

**FIDESZ-KDNP jegyző**

**polgármester**